Diari Oficial de la Generalitat Valenciana


Sumari del DOGV 5568, del 01-08-2007 (2007/9755)

RESOLUCIÓ de 15 de juny de 2007, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'autoritza provisionalment l'entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control per a l'activitat de certificació pel que fa a les actuacions per a verificar el compliment dels reials decrets 1.313/1988 i 605/2006, pels centres de distribució de qualsevol tipus de ciments.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9755


Data del document
:   15-06-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * indústria de la construcció

RESOLUCIÓ de 15 de juny de 2007, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'autoritza provisionalment l'entitat Associació d'Investigació de les Indústries de la Construcció-AIDICO-Institut Tecnològic de la Construcció, per a actuar com a organisme de control per a l'activitat de certificació pel que fa a les actuacions per a verificar el compliment dels reials decrets 1.313/1988 i 605/2006, pels centres de distribució de qualsevol tipus de ciments. [2007/9755]  
Vista la sol·licitud presentada amb data 13 de febrer de 2007 pel senyor Ramón Congost Vallés, en nom i representació de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, amb domicili social al c/ Benjamín Franklin, núm. 17 del Parc Tecnològic de Paterna (València), per a l'autorització d'AIDICO com a organisme de control per a l'activitat de certificació de ciments, pel que fa a actuacions per a verificar el compliment de la normativa obligatòria que han de complir els centres de distribució de qualsevol tipus de ciment, com a certificació de conformitat amb els requisits reglamentaris establits en l'annex del Reial Decret 1.313/1988 i el Reial Decret 605/2006 de 19 de maig.  
Vistes les consideracions presentades amb data 15 de juny de 2007 per l'entitat Associació d'Investigació de les Indústries de la Construcció-AIDICO-Institut Tecnològic de la Construcció, en relació amb la seua sol·licitud presentada el 13 de febrer de 2007, mitjançant les quals es manifesta, entre altres, que en l'actualitat no hi ha cap organisme acreditat a Espanya com a organisme de control per a poder certificar el compliment dels requisits reglamentaris dels centres tècnics de distribució de qualsevol tipus de ciments, segons els criteris continguts en els reials decrets 1.313/1988 i 605/2006.  
Atesa la Llei d'Indústria 21/1992, de 16 de juliol (Boletín Oficial del Estado de 23 de juliol de 1992).  
Atesos l'article 5.a) i restants del Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).  
Atés el Reial Decret 411/1997, de 21 de març, pel qual es modifica el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i Seguretat Industrial.  
Atés el Reial Decret 1.313/1988, de 28 d'octubre, pel qual es declara obligatòria l'homologació dels ciments per a la fabricació de formigons i morters per a tot tipus d'obres i productes prefabricats.  
Atés el Reial Decret 605/2006, de 19 de maig, pel qual s'aproven els procediments per a l'aplicació de la norma UNE-EN 197-2:2000 als ciments no subjectes al marcatge CE i als centres de distribució de qualsevol tipus de ciments i en particular els apartats 3 i 5 del seu annex.  
Vista l'acreditació núm. 25/C-PR047 de data 4 de febrer de 2005, atorgada per l'Entitat Nacional d'Acreditació a favor de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, segons els criteris recollits en la norma UNE-EN 45098:1998, per a l'activitat de certificació de ciments.  
Vista l'acreditació núm. 20/C-SC022 de data 26 de juliol de 2002, atorgada per l'Entitat Nacional d'Acreditació a favor de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, segons els criteris recollits en la norma UNE-EN 45487:1998, per a l'activitat de certificació de sistemes de qualitat.  
Vistes l'acreditació núm. 133/LE667 i la revisió 3 del seu annex tècnic de data 27 d'octubre de 2006, atorgada per l'Entitat Nacional d'Acreditació a favor de l'entitat Associació d'Investigació de les Indústries de la Construcció-AIDICO-Institut Tecnològic de la Construcció, segons els criteris recollits en la norma UNE-EN ISO/IEC 17824:2005, per a la realització d'assaigs de formigó, ciments i àrids per a formigó.  
Vista la Resolució de 24 de maig de 2007, de la Direcció General de Seguretat Industrial i Consum de la conselleria d'Empresa, Universitat i Ciència, per la qual s'actualitza provisionalment l'autorització a l'entitat Associació d'Investigació de les Indústries de la Construcció-AIDICO-Institut Tecnològic de la Construcció», per a actuar com a organisme de control.  
Vist que en l'actualitat no consta cap empresa acreditada per l'Entitat Nacional d'Acreditació, com a organisme de control per a l'activitat de certificació pel que fa a les actuacions per a verificar el compliment dels reials decrets 1.313/1988 i 605/2006, pels centres de distribució de qualsevol tipus de ciments.  
Esta Direcció General resol:  
Autoritzar provisionalment, durant un termini de 24 mesos comptats a partir de la publicació de la present resolució en el Boletín Oficial del Estado, l'entitat Associació d'Investigació de les Indústries de la Construcció-AIDICO-Institut Tecnològic de la Construcció per a actuar com a organisme de control per a l'activitat de certificació de la conformitat dels centres de distribució de qualsevol tipus de ciments amb els requisits reglamentaris del Reial Decret 605/2006, de 19 de maig, pel qual s'aproven els procediments per a l'aplicació de la norma UNE-EN 197-2:2000, així com en aquells aspectes que hi siguen d'aplicació respecte del Reial Decret 1.313/1988, de 28 d'octubre, pel qual es declara obligatòria l'homologació dels ciments per a la fabricació de formigons i morters per a tot tipus d'obres i productes prefabricats.  
Prèviament al termini fixat en el paràgraf anterior de 24 mesos, l'entitat Associació d'Investigació de les Indústries de la Construcció-AIDICO-Institut Tecnològic de la Construcció haurà de sol·licitar i obtenir la renovació de l'autorització i haurà de justificar haver obtingut l'acreditació com a organisme de control per l'Entitat Nacional d'Acreditació, per a l'àmbit reglamentari dels reials decrets 605/2006 i 1.313/1988, a fi de poder continuar amb la mencionada activitat.  
L'entitat Associació d'Investigació de les Indústries de la Construcció-AIDICO-Institut Tecnològic de la Construcció queda autoritzada per a actuar en tot el territori nacional en l'àmbit esmentat i amb la limitació temporal expressada anteriorment. En qualsevol cas, haurà d'ajustar, per a actuar en qualsevol altra comunitat autònoma, les seues actuacions al que s'especifica en la Llei d'Indústria 21/1992, de 16 de juliol, i en el Reial Decret 2.200/1995, de 23 de desembre. Addicionalment i per a l'actuació en l'àmbit de la present dins del territori de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Orde de 22 de juny de 2001, de la conselleria d'Indústria i Comerç, per la qual es desplega el Decret 54/2001, o els que puguen ser establits per la conselleria d'Indústria, Comerç i Turisme d'esta comunitat autònoma.  
Qualsevol variació de les condicions o els requisits acreditats que serviren de base per a dictar la present resolució hauran de comunicar-se, l'endemà de produir-se, a esta Direcció General de Seguretat Industrial i Consum.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Empresa en el termini d'un mes comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de juny de 2007?. El director general de Seguretat Industrial i Consum: Carlos Mazón Guixot.